[{"text_idx": "#000015", "text": "GD: \u201cMae\u2019n siomedig iawn. Nad ydyn wedi colli i gymaint o bwyntiau\u2019r tymor yma. Cafodd ein hamddiffyn ei dorri lawr gan Leinster. Ar un adeg y sgo\u0302r oedd 17-13 ac roedd disgwyl ar y pryd i hynny agor lan i ni, ond roedd gormod o gamgymeriadau wedi cael eu gwneud, a chicio allan i\u2019r gwagle a\u2019u gwahodd i mewn i\u2019n tir wnaeth sicrhau\u2019r cyfle iddyn nhw sgori. Mae eu steil o chwarae yn anhygoel pan maent yn agos i\u2019r llinell gais."}, {"text_idx": "#000016", "text": "\u201cMae angen i ni asesu sut cafodd Leinster y cyfleoedd yna. Yn sicr fe roddodd y ti\u0302m cartref llawer o bwysau ar ein hunain yn ystod yr hanner cyntaf, ac fe gywiron ni hynny yn yr ail hanner ond erbyn hynny roedd hi\u2019n rhy hwyr. Y realiti yw, mae rhoi bant 50 o bwyntiau mewn ge\u0302m gartref ddim yn ddigon da.\u201d"}, {"text_idx": "#000017", "text": "Pa mor ddylanwadol ydy gallu Leinster i ddatblygu chwaraewyr ifanc?"}, {"text_idx": "#000018", "text": "GD: \u201cMae hynny yn rhywbeth rydym yn ceisio gwneud yma. Roedd nifer o chwaraewyr ifanc yn chwarae heno. Kemsley Mathias, Morgan Jones, Sam Costelow, Carwyn Tuipulotu, Ryan Conbeer. Mae gennym nifer o fois ifanc yn datblygu yn yr academi hefyd ac mae angen y cyfleoedd iawn arnyn nhw i gael chwarae ar y lefel yma i wella eu datblygiad. Byddynt yn dysgu gwers o hyn, ac yn datblygu trwy\u2019r profiad.\u201d"}, {"text_idx": "#000019", "text": "Mae\u2019n debygol fydd yna gystadleuaeth frwd am le yng Nghwpan y Pencampwyr"}, {"text_idx": "#000020", "text": "GD: \u201cFydd pob ti\u0302m yn chwilio am bwyntiau a fyddwn ni yn un ohonyn nhw, ac yn allweddol i ni, fydd rhaid gweithio\u2019n galed i baratoi ar gyfer wynebu Benetton ym mhen tair wythnos.\u201d"}]